CELEX: 62016CN0642
Language: et
Date: 2016-12-14 00:00:00
Title: Kohtuasi C-642/16: Eelotsusetaotlus, mille on esitanud Bundesgerichtshof (Saksamaa) 14. detsembril 2016 – Junek Europ-Vertrieb GmbH versus Lohmann & Rauscher International GmbH & Co. KG

3.4.2017   
            
            
               ET
            
            
               Euroopa Liidu Teataja
            
            
               C 104/26
            
         Eelotsusetaotlus, mille on esitanud Bundesgerichtshof (Saksamaa) 14. detsembril 2016 – Junek Europ-Vertrieb GmbH versus Lohmann & Rauscher International GmbH & Co. KG
   (Kohtuasi C-642/16)
   (2017/C 104/39)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kaebuse esitaja: Junek Europ-Vertrieb GmbH
   
      Vastustaja: Lohmann & Rauscher International GmbH & Co. KG
   
      Eelotsuse küsimus
   
   Kas määruse (EÜ) nr 207/2009 (1) artikli 13 lõiget 2 tuleb tõlgendada nii, et kui importija on kinnitanud mõnest muust liikmesriigist sise- ja välisoriginaalpakendis imporditud meditsiiniseadme pakendile täiendava välise etiketi, siis on kaubamärgi omanikul õiguslik põhjendus olla vastu selle meditsiiniseadme hilisemale turustamisele, välja arvatud kui
   
               —
            
            
               tõendatakse, et kaubamärgiõiguse kasutamine omaniku poolt selleks, et olla vastu uut etiketti kandva toote turustamisele selle kaubamärgi all, aitab kaasa liikmesriikide turgude kunstlikule eraldamisele;
            
         
               —
            
            
               tõendatakse, et uus etikett ei mõjuta pakendis sisalduva toote algset seisukorda;
            
         
               —
            
            
               pakendil märgitakse selgelt uue etiketi kinnitaja ja tootja nimed;
            
         
               —
            
            
               uut etiketti kandva toote esitus ei ole selline, mis võib kahjustada kaubamärgi ja selle omaniku mainet; seega ei või etikett olla kahjustatud, halva kvaliteediga või ebamäärane, ja
            
         
               —
            
            
               importija teavitab enne ümbermärgistatud toote turule viimist kaubamärgi omanikku ja esitab talle tema nõudel selle toote näidise.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT 2009, L 78, lk 1).